Source: https://www.riigiteataja.ee/akt/103122015017
Timestamp: 2019-07-22 16:27:29+00:00

Document:
Ajutise reisidokumendi vorm, tehniline kirjeldus ja reisidokumenti kantavate andmete loetelu – Riigi Teataja
Ajutise reisidokumendi vorm, tehniline kirjeldus ja reisidokumenti kantavate andmete loetelu
Ajutise reisidokumendi vorm, tehniline kirjeldus ja reisidokumenti kantavate andmete loetelu - sisukord
1 Ajutise reisidokumendi vorm ja tehniline kirjeldus
§ 1 Ajutise reisidokumendi mõõtmed ja vorm
§ 2 Reisidokumendi kaante kirjeldus
§ 3 Reisidokumendi lehekülgede kirjeldus
2 Reisidokumenti kantavad andmed
§ 6 Reisidokumenti kantavad andmed
RT I, 03.12.2015, 17
Vastu võetud 30.11.2015 nr 58
1. peatükk Ajutise reisidokumendi vorm ja tehniline kirjeldus
§ 1. Ajutise reisidokumendi mõõtmed ja vorm
(1) Ajutise reisidokumendi (edaspidi reisidokument) mõõtmed on vastavalt Rahvusvahelise Tsiviillennundusorganisatsiooni (ICAO) Doc 9303-1 spetsifikatsioonile 88 × 125 millimeetrit. Ajutise reisidokumendi vorm on esitatud käesoleva määruse lisas.
(2) Reisidokumendi kaante ja lehtede välisnurgad on ümarad.
(3) Reisidokumendis on kaheksa lehekülge.
(4) Reisidokumendi vorm peab vastama ICAO Doc 9303-3 spetsifikatsioonile ja määruse lisale.
§ 2. Reisidokumendi kaante kirjeldus
(1) Reisidokumendi kaaned on rohelist värvi. Esikaanel on kuldset värvi sõnad „AJUTINE REISIDOKUMENT”, „TEMPORARY TRAVEL DOCUMENT”, „EESTI” ja „ESTONIA” ning ICAO elektroonilise reisidokumendi sümbol. Kaantel on ultraviolettvalguses nähtavad kollaselt fluorestseerivas trükis rukkilille kujutised.
This travel document contains a microchip”.
§ 3. Reisidokumendi lehekülgede kirjeldus
(1) Reisidokumendi lehekülgedel, välja arvatud lehekülgedel 1 ja 8, esinevad koos heleroheline, sinakasroheline, helesinine, tumesinine ja valge värv ning värvilised turvakiud.
(2) Alates teisest lehest on reisidokumendi ülaserva kooniliselt ja tagakaant läbivalt augustatud geomeetrilistest kujunditest moodustatud reisidokumendi number.
(3) Reisidokumendi leheküljed on nummerdatud alates neljandast leheküljest. Number on esitatud lehekülje välisservas tumesinisel ristkülikul valget värvi ja korratud mikrokirjas.
(4) Reisidokumendi lehtede köitepoolses ääres on läbivas valguses vaadeldav turvaniit, milles kordub tekst „EESTI ESTONIA”.
(5) Reisidokumendi esimesel lehel on dokumendi külgserva suhtes vaadatuna läbivas valguses vaadeldavad vesimärgid, millest lehe keskosas on lõvi kujutis, lehe ülemises osas kordub tekst „EST” ning lehe paremas ja vasakus servas ja nurgas on joonelemendid.
(6) Reisidokumendi neljandast kuni kaheksanda leheküljeni on läbivas valguses vaadeldavad vesimärgid, millest lehe keskosas on lõvi kujutis ning lehe ülemises ja alumises osas on sõna „ESTONIA”.
(7) Reisidokumendi lehtedel on ultraviolettvalguses nähtavad värviliselt fluorestseerivad turvakiud.
(8) Reisidokumendi esimesel leheküljel on ultraviolettvalguses nähtavad lehe ülemises servas punaselt ja kollaselt ning lehe alumises servas punaselt ja siniselt fluorestseerivad mikrokirja sisaldavad lainelised kujunduselemendid. Lehekülje välisservas on ultraviolettvalguses sinisena fluorestseerival alal leheküljenumber.
(9) Reisidokumendi teise lehekülje ülaservas, lähtudes käesoleva paragrahvi lõikes 15 sätestatust, on ultraviolettvalguses punaselt fluorestseerivad sõnad „EESTI” ja „ESTONIA”, fotokujutise alas kollaselt fluorestseeriv ümar element ning lehe alumises osas siniselt fluorestseeriv leheküljenumber ja lehe alumises servas kollaselt fluorestseerivad lainelised joonelemendid. Ultraviolettvalguse mõjul ilmub fotokujutise alas lühiajaliselt nähtavale violetne ümar motiiv ja korduv tekst „EESTI ESTONIA”.
(10) Reisidokumendi kolmandal leheküljel on lehe ülemises servas ultraviolettvalguses punaselt ja kollaselt fluorestseerivana nähtav mikrokirja sisaldav laineline kujunduselement.
(11) Reisidokumendi neljandast kuni kaheksanda leheküljeni on ultraviolettvalguses nähtavad lehe ülemises servas punaselt ja kollaselt ning lehe alumises servas punaselt ja siniselt fluorestseerivad mikrokirja sisaldavad lainelised kujunduselemendid. Lehtedel on ultraviolettvalguses leheküljeti varieeruval kõrgusel ja värviga kollaselt, siniselt või punaselt fluorestseeriv rukkilille ja mikrokirja sisaldav element. Lehekülgede välisservades on ultraviolettvalguses siniselt fluorestseerival alal leheküljenumber.
(12) Reisidokumendi neljanda kuni kaheksanda lehekülje alaserva keskosas on sõnad „Ajutine reisidokument / Temporary travel document”.
(14) Alates neljandast leheküljest, välja arvatud lehekülgedel 7 ja 8, on kõrvuti asetsevatel lehekülgedel üle kahe lehekülje ulatuv Eesti Vabariigi maa-ala kujutis ja lehekülgede alumistes servades sinakasroheline läbivas valguses vaadeldav rukkilille stiliseeritud kujutis.
(15) Reisidokumendi lehekülgedel asetseb tekst rõhtsalt, välja arvatud teisel kuni neljandal leheküljel, kus tekst ning kujundus- ja muud elemendid on trükitud köite suhtes paralleelselt.
(16) Reisidokumendi esimesele leheküljele on tumesinise värviga trükitud sõnad „EESTI”, „ESTONIA”, „AJUTINE REISIDOKUMENT” ja „TEMPORARY TRAVEL DOCUMENT” ning järgmine tekst:
„Ajutine reisidokument annab selle kasutajale õiguse ühekordseks reisimiseks välismaale.
The temporary travel document entitles the holder a one-time right to travel abroad until this document expires.
Ajutine reisidokument annab selle kasutajale dokumendi kehtivusaja piires õiguse Eestisse tagasipöördumiseks, kui pole märgitud teisiti.
The temporary travel document entitles the holder a right to re-enter Estonia until this document expires, if not otherwise indicated.
Ajutise reisidokumendi kasutaja ei ole Eesti kodanik. See reisidokument ei anna õigust Eesti välisesinduse abile ja kaitsele.
The holder of the temporary travel document is not a citizen of Estonia. This travel document does not entitle the holder to any aid or protection from Estonian representations abroad.”.
(17) Reisidokumendi esimese lehekülje alaserva vasakus nurgas on sinakasrohelise värviga trükitud läbivas valguses vaadeldav geomeetriline kujund ja keskosas on musta värviga trükitud reisidokumendi number.
(18) Reisidokumendi teise lehekülje paremas ülanurgas, lähtudes käesoleva paragrahvi lõikes 15 sätestatust, on trükitud sinakasrohelise värviga läbivas valguses vaadeldav geomeetriline kujund, musta värviga reisidokumendi number ning dokumenti kallutades sinisest roheliseks muutuva värvusega ICAO elektroonilise reisidokumendi sümbol. Lehekülje ülaservas on alates vasakult trükitud tumesinise värviga sõnad „AJUTINE REISIDOKUMENT”, „TEMPORARY TRAVEL DOCUMENT” ja „EESTI / ESTONIA”. Lehekülje alaservas on valgete tähtedega laineliselt paigutatud korduv tekst „EESTI ESTONIA”.
(19) Reisidokumendi teisele leheküljele on tumesinise värviga trükitud andmeväljade nimetused järgmise tekstiga:
(20) Reisidokumendi kolmandale leheküljele on tumesinise värviga trükitud reisidokumendi isikuandmete lehe ja laminaadi turvaelementide piltkujutised ning järgmine tekst:
(21) Reisidokumendi neljandale leheküljele, lähtudes käesoleva paragrahvi lõikes 15 sätestatust, on tumesinise värviga trükitud sõnad „Märkused / Observations”.
(22) Reisidokumendi viienda kuni kaheksanda lehekülje ülaserva keskosas on tumesinise värviga trükitud sõnad „VIISAD / VISAS”.
(23) Reisidokumendi kaheksanda lehekülje alaserva on tumesinise värviga trükitud järgmine tekst:
„Ajutine reisidokument
Käesolev reisidokument on Eesti riigi omand.
puhul palume teavitada dokumendi väljaandjat või Eesti välisesindust.
This travel document is the property of the Estonian Government.
Travel document issuer or Estonian representation is requested
Dokumendis on 8 lehekülge
This document contains 8 pages”.
(1) Reisidokumendi teine lehekülg kaetakse dokumendi isikustamise käigus turvaelemente sisaldava laminaadiga. Laminaat kantakse leheküljele köite suhtes paralleelselt.
(2) Laminaadi vasakus ülemises nurgas on musta värviga trükitud laminaadi number, fotokujutise ülemist piirkonda katvas alas on dokumenti kallutades kuldsest roheliseks muutuva värvusega lõvi kujutis ning alumist piirkonda katvas alas on hõbedaselt sõnad „EESTI VABARIIK” ja rukkilille kujutis.
(1) Reisidokument on köidetud sinist, musta ja valget värvi komponendist koosneva niidiga.
2. peatükk Reisidokumenti kantavad andmed
§ 6. Reisidokumenti kantavad andmed
(1) Reisidokumendi teisele leheküljele kantakse järgmised andmed:
1) reisidokumendi kasutaja värviline fotokujutis;
3) reisidokumendi väljaandja riigi kood EST;
4) reisidokumendi kasutaja perekonnanimi;
5) reisidokumendi kasutaja eesnimi või -nimed;
6) reisidokumendi kasutaja kodakondsus;
7) reisidokumendi kasutaja sünniaeg;
8) reisidokumendi kasutaja isikukood;
9) reisidokumendi kasutaja sugu;
10) reisidokumendi kasutaja sünnikoht riigi täpsusega (riigi nimi), koos riigi nime lühendiga vastavalt EVS-EN ISO 3166-1 standardile;
11) reisidokumendi väljaandmise kuupäev;
13) reisidokumendi kehtivuse viimane kuupäev;
14) reisidokumendi kasutaja allkiri.
(2) Alla 15-aastase, piiratud teovõimega täisealise või allkirjavõimetu isiku reisidokumendi teise lehekülje andmeväljale „Kasutaja allkiri / Holder’s signature / Signature du titulaire” kantakse kolm rukkilille stiliseeritud kujutist. Sellele andmeväljale võib kanda 7–14-aastase või piiratud teovõimega täisealise isiku allkirja.
(3) Reisidokumendi teise lehekülje alaservas paiknevale masinloetavale väljale kantakse vastavalt ICAO Doc 9303-1 spetsifikatsioonis esitatud kujul järgmised andmed:
3) reisidokumendi kasutaja perekonnanimi;
4) reisidokumendi kasutaja eesnimed;
5) reisidokumendi number;
8) reisidokumendi kasutaja sugu;
9) reisidokumendi kehtivuse viimane kuupäev;
10) reisidokumendi kasutaja isikukood;
(4) Käesoleva paragrahvi lõike 1 punktides 2–13 sätestatud andmed kantakse reisidokumendi teisele leheküljele ka ultraviolettvalguses kollaselt fluorestseerivas trükis ja lõikes 3 sätestatud andmed siniselt fluorestseerivas trükis ning reisidokumendi kasutaja fotokujutis värviliselt fluorestseerivas trükis.
(5) Reisidokumendi kolmandale leheküljele kantakse:
1) reisidokumendi kasutaja isikuandmetest koosnev dokumendi kasutaja mustvalge fotokujutis;
2) reisidokumendi kehtivuse kontrollimiseks kasutatav masinloetava koodi kujul esitatud konkreetset dokumendinumbrit sisaldav internetiaadress.
(6) Reisidokumendi neljandale leheküljele kantakse vajaduse korral asutuste ametlikud märkused.
(7) Reisidokumendi elektroonilisele andmekandjale kantakse vastavalt ICAO Doc 9303-1 spetsifikatsioonile digitaalselt käesoleva paragrahvi lõike 1 punktis 1 ja lõikes 3 nimetatud andmed ning reisidokumendi kasutaja sõrmejäljekujutised koos märkega, millised sõrmejäljekujutised ja mitu neist on dokumenti kantud.
(1) Vabariigi Valitsuse 28. veebruari 2007. aasta määruse nr 61 „Ajutise reisidokumendi vormi, tehnilise kirjelduse ja reisidokumenti kantavate andmete loetelu kehtestamine” alusel väljaantud reisidokumendid kehtivad kuni nende kehtivusaja lõpuni.
(2) Vabariigi Valitsuse 13. veebruari 2014. aasta määruse nr 24 „Ajutise reisidokumendi vormi, tehnilise kirjelduse ja reisidokumenti kantavate andmete loetelu kehtestamine” alusel väljaantud reisidokumendid kehtivad kuni nende kehtivusaja lõpuni.
Lisa Ajutise reisidokumendi vorm

References: § 1

§ 2

§ 3

§ 6

§ 1

§ 2

§ 3

§ 6